open-index/open-wikipedia-markdown huggingface dataset:
Postimees

***Postimees*** er en estisk dagsavis med et opplag på mellom 61&nbsp;000 og 72&nbsp;000 og dette gjør avisen til Estlands nest største avis, etter løssalgsavisen *[[SL Õhtuleht]]*. *Postimees* betyr «postmann» eller «budbringeren».

## Historie
Etter tillatelse fra Alexander II fikk *Perno Postimees ehk Näddalileht* trykketillatelse i 1856. Avisen kom ut i Pärnu i perioden 1857–1863 som et åttesiders ukeblad på estisk. Redaktør var Johann Voldemar Jannsen. Den andre estisk-språklige avisen som fikk trykketillatelse samme år, Tartu-avisen *Tallorahwa Postimees*, gikk inn etter bare to år.

I 1864 forlot Jannsen *Perno Postimees*, og ga sammen med forlagsmannen Laakman ut ei konkurrerende avis, *Eesti Postimees*, som snart ble mer populær enn *Perno Postimees*. Begge avisene var viktige i den estisk nasjonale bevegelsen i siste halvdel av 1800-tallet.

I 1882 solgte Jannsen *Eesti Postimees*, og denne ble i de neste tre årene redigert av Karl August Hermann. I 1884 kjøpte Karl August Hermann avisen, og flyttet redaksjonen til Tartu.

*Pärnu Postimees* eksisterte fram til 1885. Under ledelse av Hermann kom den nystartede avisen *Postimees* i Tartu som en etterfølger til Pärnu-avisen, først som ukeavis (1886/87), deretter 1887-91 tre ganger i uken. I 1891 ble *Postimees* den første estiske dagsavisen. Både *Eesti Postimees* og *Postimees* var talerør for motstanden mot tsarens russifisering av Estland. I 1896 solgte Hermann *Postimees* til et eiendomsselskap. 

En medeier ble også den estiske journalisten og politikeren Jaan Tõnisson. Han ble gjennom *Postimees* en sentral person i presselandskapet i den selvstendige republikken Estland i 1918. Han var medeier i avisen fram til 1930 og avisen sjefredaktør i årene 1896 til 1935.

Da Estland ble besatt av Sovjetunionen i juni 1940 som følge av Molotov–Ribbentrop-pakten, ble også pressefriheten avskaffet. *Postimees* kom da ut som et talerør for kommunistene, og ble 28. september 1940 erstattet av avisen *Tartu Kommunist* fram til 24. juni 1941, da Estland ble besatt av Tyskland under Operasjon Barbarossa. Under den tyske okkupasjonen av Estland utkom avisen fra 13. juli 1941 til 16. september 1944, fra august 1944 under navnet *Uus Postimees*, mens den fra 1945 tok tilbake det gamle navnet *Postimees*. Fra 1. mai 1948 og fram til 1990 ble den gitt ut som en kommunistisk avis under navnet *Edasi* («Fremad»).

## Postimees i dag
Etter den nye selvstendigheten ble *Postimees* utgitt på nytt i 1991. Eier er *Eesti Meedia Gruppe*, hvor det norske mediekonsernet Schibsted i dag eier 92,5&nbsp;% av aksjene.

Til Postimees-gruppen hører også regionavisene *Tartu Postimees*, *Pärnu Postimees*, *Sakala*, *Virumaa Teataja*, *Järvamaa Teataja* og *Valgamaalane*. Fra og med 1995 kommer Postimees også ut i en intetnettutgave. Fra og med 2005 kommer det også en russisk-språklig utgave av dagsavisen, med et opplag på 25&nbsp;000.

Hovedredaksjonen ligger i Tallinn, med regionkontor i Tartu og Pärnu.

## Referanser


## Eksterne lenker
* Postimees (på estisk og russisk)
* Schibsted-konsernet 
* Eeste ajalehtede liit (Estonian Newspaper Association (på estisk og engelsk)
Ibn al-Nadim

**Abu'l-Faraj Muhammad bin Is'hāq al-Nadim** (persisk: ابو الفرج محمد بن إسحاق النديم), kjent under navnet **Ibn al-Nadim**, var en sjiamuslimsk lærd, bibliotekar og bokhandler. Noen forskere anser han som en perser, men dette er ikke sikkert. Han døde 17. september 995 (eller 998). Han er kjent som forfatter av *Kitab al-Fihrist*, et encyklopedisk verk. 

## Liv og virke
Svært lite er egentlig kjent om hans liv. Han var en bokhandler, en kalligraf som kopierte manuskripter for salg, akkurat som hans far tidligere hadde vært. Han bodde i Bagdad, og i noen tilfeller har han nevnt et opphold i Mosul. 

I 988 e.Kr., året boka hans ble samlet sammen, rapporterer han at han var i Konstantinopel (Dar al-Rum). Blant sine lærere nevner han al-Sirafi (død 978-9), 'Ali b. Harun b. al-Munazhzhim (død 963) and filosofen Abu Sulayman al-Mantiqi. Han tilhørte kretsen til en sønn av 'Ali b. 'Isa «den gode visir» av Banu al-Jarrah, som han berømte for sin dyptgående kunnskap om grekernes, persernes og indernes logikk og vitenskap. Ibn al-Nadim møtte også den kristne filosofen Ibn al-Khammar i sitt hus. Med disse mennene, hvorav ingen var ortodokse sunnimuslimer, delte han en beundring for filosofi og særlig for Aristoteles, og den greske og hinduistiske vitenskapen i antikken (før-islamsk tid). 

### ''Kitāb al-Fihrist''
Hans store bok, *Kitāb al-Fihrist*, gir rikelig med kunnskap om før-islamsk Persia og dets litteratur i den klassiske islamske sivilisasjonen, men dessverre er kun et veldig lite utvalg av de mange persiske bøkene til Ibn al-Nadim bevart. Ifølge bokas korte forord er den ment å være en indeks over alle bøker skrevet på arabisk, enten av persere, arabere eller andre. Det fantes allerede bøker (*tabaqat*) som tok for seg poetenes biografier. *Kitāb al-Fihrist* ble utgitt i år 938; den finnes i to manuskriptutgaver, den mer fullstendige utgaven inneholder ti «diskurser» (*maqalat*). De første seks av dem er detaljerte bibliografier av bøker om islamsk emner:
* de hellige skriftene til muslimer, jøder og kristne, med vekt på Koranen og hadith
* verk om grammatikk og filologi
* Historie, biografi, slektsforskning og lignende 
* poesi
* dialektisk teologi (*[[kalam]]*)
* lover (*[[fiqh]]*) og hadith
De fire siste diskursene tar for seg sekulære emner:
* filosofi og 
* vitenskap
* tegnforklaringer, fabler, magi, besvergelse etc. 
* doktriner (*maqalat*) i andre religioner (manikeisme, hinduisme, buddhisme og kristendom) 
* Alkymi

Han oppga kun titlene på de bøkene som han selv hadde sett, eller hvis eksistens var garantert av en troverdig person.

## Referanser


## Litteratur
* Gray, L. H.  (1915): «Iranian material in the Fihrist», Le Muséon, 3/1, s. 24–39.
* Nicholson, R. A. (1907): *A Literary History of the Arabs*, Cambridge.

## Eksterne lenker
*  Encyclopedia Iranica
Loop

**Loop** kan være:
*LOOP (stiftelse) Pådriver og koordinator for kildesortering og gjenvinning i Norge.
*Rull (balanseror-rull), en manøver i kunstflyvning (eller for ethvert stivt legeme) hvor det roteres helt rundt den langsgående akse (rulling)
*Tønnerull, en manøver i kunstflyvning (eller for ethvert stivt legeme) hvor det roteres helt rundt både den langsgående akse (rulling) og laterale akse (slingring)
*Berg- og dalbane med en vertikal sløyfe på 360 grader.
*Loop-TV TV-kanaler som sender  program 24 timer i døgnet, hvor programmet gjentas, oftest hver time 
*Loop Head Et nes på østkysten av øya Irland
*Loop (Tyskland) En kommune i Tyskland
Folkeswing

**Folkeswing** kalles også **4-takt swing** og er en norsk dans skapt med basis i tradisjonell swingdans og folkedans. Danseformen regnes som en gren av swingdans og utgjør en selvstendig konkurransegren i Norges Danseforbund.

Utenfor de større byene er det denne dansen de fleste nordmenn forbinder med begrepet «swing». Turene går ofte opp på 4 taktslag – altså én takt. Folkeswing er vidt utbredt i landet og er i hovedsak basert på studier av tradisjonsdansere. Danseformen har siden 1999 vært en egen konkurransegren i Norges Danseforbund.

Det finnes flere dialekter av dansen, men hovedtrekkene er like.

## Referanser




## Litteratur
*
John Berryman

**John Berryman** (født **John Allyn Smith jr.** 25. oktober 1914 McAlester, Oklahoma, død 7. januar 1972 i Minneapolis, Minnesota) var en amerikansk poet og forfatter.

Han var en sentral skikkelse innen amerikansk poesi i den andre halvdel av det 20. århundre og han ble ofte regnet som en av grunnleggerne av den konfesjonstro skolen av poesi. Han var forfatter av «The Dream Song», som er en leken og vittig, og likevel morbid poesi. 

Berryman ble ferdig uteksaminert fra Columbia University i 1936. En pamflett med tittelen Poems ble utgitt av ham i 1942 og dette var hans første ordentlig bok. Han har siden den gang gitt ut flere diktsamlinger, pamfletter og romaner.

I 1926, da Berryman var tolv år gammel, begikk faren hans, John Allyn Smith Sr, en bankmann i Minneapolis, selvmord da han skjøt seg selv. Etter farens død, giftet moren seg på nytt med en annen mann og det var da den senere poeten fikk etternavnet Berryman etter morens nye mann. 

Visjonen om at faren hadde begått selvmord hjemsøkte til stadighet John Berrymans poetiske fantasi, og dette temaet står det indirekte om i boken Dream Songs flere ganger. John Berryman var alkoholiker, og Som voksen slet Berryman med alkoholisme og depresjon noe som gjorde at han ikke klarte å skrive god poesi. Om morgenen den 7. januar 1972, drepte Berryman seg ved å hoppe fra Washington Avenue Bridge i Minneapolis, Minnesota.

## Referanser
Jesus, Savior, Pilot Me

**«Jesus, Savior, Pilot Me (The Sailor's Hymn)»** er en amerikansk salme. Teksten ble skrevet av Edward Hopper og publisert i *The Sailor's Magazine* (1871) og i *The Baptist Praise Book* (1871).

Det maritime temaet gjenspeiler Hoppers prestegjerning ved the Curcxh of the Sea and Land i New York City, hvor han møtte sjøfolk fra hele verden.

Melodien er «Pilot», komponert av John E. Gould i 1871. Alternativ melodi er «Toplady», skrevet av Thomas Hastings i 1830.

## Norsk versjon
Bernhard Fjærestrand har skrevet en norsk tekst. Den norske tittelen er «Jesus, Frelser, los du meg»

### Innspillinger (i utvalg)
*Frank Nordli, sang Kjell Krane, klaver Johan Øian, hammondorgel. Innspilt i Oslo 27. februar 1961. Utgitt på EP-platen *Herre, Frelser, los du meg* (Philips 421&nbsp;672&nbsp;PE).
*Joneid og Brakvatne, sang og spill. Innspilt i 1963. Utgitt på EP-platen RCA REP&nbsp;396.

## Eksterne lenker
*Jesus, Savior, Pilot Me
William H. Whyte

**William H. Whyte** (født i 1917 i West Chester, Pennsylvania, død 12. januar 1999 i New York City) var en amerikansk urbanist, organisatorisk analytiker og journalist.

Mens Whyte jobbet med New York City Planning Commission i 1969, begynte han å bruke direkte observasjon for å beskrive atferd i bymessige omgivelser. Med forskningsassistenter  som brukte utstyr som stillbildekameraer, film-kameraer og notatblokker, beskrev Whyte substansen i det urbane offentlige liv på en objektiv og målbar måte. Disse observasjonene han gjorde seg kom senere ut i bokform.

Noen av hans andre bøker er blant annet: *Is Someone Listening?* (1952), *Open Spaces* (1959) og *Cluster Development* (1964).

## Referanser
William Foote Whyte

**William Foote Whyte** (født 27. juni 1914, død 16. juli 2000) var en amerikansk sosiolog som var mest kjent for sine inngående etnografiske studier angående amerikansk urban sosiologi.

Whyte som hadde sin bakgrunn fra den øvre amerikanske middelklasse, viste tidlig interesse for blant annet skriving økonomi og sosiale reformer. Etter endt eksamen fra Swarthmore College, ble han valgt inn for Junior Fellows-programmet, der mye av hans forskningen på sosiologi ble gjort. 

Han studerte til en doktorgrad ved University of Chicago, samtidig som han skrev flere artikler som ble publisert i University of Chicago Press i 1943. Han tilbrakte ett år med undervisning ved Universitetet i Oklahoma, men han utviklet polio under den andre verdenskrig og tilbrakte derfor de neste to årene med mye fysioterapi ved Warm Springs Foundation. Rehabiliteringen hans var bare delvis vellykket; Whyte måtte gå ved hjelp av en stokk resten av livet, og i sine siste år måtte han bruke krykker. 

Whyte kom senere tilbake til University of Chicago som professor, før han sluttet seg til New York State School of Industrial and Labor Relations ved Cornell University i 1948. Han skrev hundrevis av artikler i aviser og over 20 bøker, inkludert hans egen selvbiografi. Han regnes som en pioner innen industriell sosiologi. 

Han tjenestegjorde som president for American Association Sociology fra 1981. Da han døde etterlot han seg sin kone, Kathleen, og de to sønnene og de to døtrene de hadde sammen.

## Referanser
Karl August Hermann

**Karl August Hermann** (født  i Võhma ved Põltsamaa, død 11. januar 1909 i Tartu) var en estisk språkviter, journalist og komponist. 

Han var en representant for den estniske nasjonale bevegelsen, og var i en periode både eier og redaktør av den estiske avisen *[[Postimees]]*, samt medlem i *Gelehrte Estnische Gesellschaft*.

## Bibliografi
* *Eesti keele grammatika* (1884)
* *Eesti keele lauseõpetus* (1896)
* *Eesti kirjanduse ajalugu* (1898)

## Referanser
Abu Zayd al-Balkhi

**Abu Zayd Ahmed ibn Sahl al-Balkhi** (arabisk: أبو زيد أحمد بن سهل البلخي‎) var en muslimsk polyhistor; geograf, matematiker, fysiker, psykolog og vitenskapsmann. Han levde i Perserriket fra år 849/850 til 31. oktober 934, i perioden som er kjent som den islamske gullalderen. Han ble født i Shamistiyan i den persiske provinsen Balkh i Khorasan (nå i Afghanistan) og var en disippel av al-Kindi. Han var også grunnleggeren av «Balkhī-skolen» for terrestrisk kartlegging i Bagdad. 

Al-Balkhi skrev mer enn 60 bøker på arabisk. Av de mange bøkene som er tilskrevet ham i *al-Fihrist* av Ibn al-Nadim, kan *Matematikkens eksellense; på visshet i astrologi*. Hans *Tall for klima* (*Suwar al-aqalim*) bestod i hovedsak av geografiske kart. Hans stod også bak det medisinske psykologiske verket *Masalih al-Abdan wa al-Anfus* (*Næring for kropp og sjel*). 

## Referanser


## Kilder
* M. J. de Goeje: *Die Istakhri-Balkhi Frage* (*Zeitschrift der Deutschen Morgenländischen Gesellschaft*, vol. 25, 42–58, 1871). 
* H. Suter: *Die Mathematiker und Astronomen der Araber* (211, 1900).

## Eksterne lenker
*  W. M. Watt. Abū Zayd Balḵī  i *[[Encyclopædia Iranica]]*.
Sanne Salomonsen

**Sanne Salomonsen** (født 1955) er en dansk rockesanger. Hun blander gjerne soul inn i musikken sin. Hun har utgitt både dansk- og engelskspråklige musikkalbum, og er en av Danmarks mest populære artister. Hun har opptrådt siden 1975, og flere sanger med bandet Sneakers var sammenhengende på de danske hit-listene fra 1979 til 1985. Hun har også vært medlem i Anne Linnet Band. Albumet *Where Blue Begins* fra 1991 nådde 12.-plass i Norge.

Sanne Salomonsen har medvirket i tre spillefilmer; *Historien om en moder* (1979), *Forræderne* (1983) og *Smuglerkongen* (1985).

## Diskografi

### Studioalbum
* : *Sanne Salomonsen*
* : *Precious Moments*
* : *Sanne Salomonsen*
* : *Ingen engel* (Ble gjenutgitt samme år i en engelsk utgave med tittelen *No Angel*)
* : *Sanne*
* : *Love Is Gonna Call*
* : *Where Blue Begins*
* : *Language of the Heart*
* : *1996* (Ble gjenutgitt samme år i en engelsk utgave)
* : *In a New York Minute*
* : *Freedom*
* : *The Album*
* : *Unico*

### Samlealbum

* : *Unplugged*
* : *De bedste af de bedste vol. 1*
* : *De bedste af de bedste vol. 2*
* : *The Show* (Live DVD og album)
* : *The Hits*

## Referanser


## Eksterne lenker
* 
* 
* 
* 
* Sanne Salomonsens offisielle nettsted
Nils Jacobsen

**Nils Kristen Jacobsen** (1908&ndash;1993) var en norsk småbruker, fisker og politiker (Ap). Han var 
stortingsrepresentant fra Troms for Arbeiderpartiet fra 1945 til 1973.

Jacobsen var sønn av fisker og småbruker Jacob Andreas Jakobsen (1853–1922) og ektefelle Anne Jensine Nilsen (1866–1947), og kom fra Uløybukt i Nord-Troms. Etter at faren døde mens Nils fortsatt var ungdom overtok han farens fiskebåt, og han hadde fiske som hovednæring fram til han ble stortingsmann. Jacobsen tok eksamen både som skipsfører og fra handelsskole, og de siste åtte årene på sjøen var han skøytefører.

På lokalpolitisk nivå var Jacobsen varaordfører i Skjervøy, før han i 1945 ble valgt inn på Stortinget. Her fikk Jacobsen totalt sju perioder fram til 1973, og han var blant annet formann i Samferdselskomiteen. Politisk var Jacobsen spesielt opptatt av veier og bedre samferdselstilbud i distriktene, spesielt for Nord-Norge. 

## Referanser




## Eksterne lenker
*
Guiping

**Guiping** (kinesisk: 桂平; pinyin: *Guìpíng*) er et byfylke i byprefekturet Guigang i den autonome region Guangxi i Folkerepublikken Kina. 

Befolkningen var på  innbyggere i 1999.

I byfylket flyter elvene Qian og Yu sammen; de er elven Xijiangs viktigste nordlige og sørlige sideelver.

## Kulturminner
Stedet for oppstanden i landsbyen Jintian (*Jintian qiyi dizhi* 金田起义地址) ble i 1961 oppført på Folkerepublikken Kinas liste over kulturminner. 

Jintianoppstanden (kinesisk: 金田起义, pinyin: *Jintian qiyi*) fant sted i landsbyen Jintian i fylket Guiping. Det brøt ut 11. januar 1851, og markerer begynnelsen på Taipingopprøret, Kinas og verdens mest blodige borgerkrig. Ett av de åtte panelene på Monumentet for folkets helter i Beijing er viet til denne oppstanden, som av det kommunistiske parti ble betraktet som en særdeles viktig revolusjonær begivenhet i Kinas historie.

## Administrative enheter
**Storkommuner:**
*Mule (木乐镇), Mugui (木圭镇), Shizui (石嘴镇), Youma (油麻镇), Shepo (社坡镇), Luoxiu (罗秀镇), Madong (麻垌镇), Shebu (社步镇), Xiawan (下湾镇), Mugen (木根镇), Zhongsha (中沙镇), Dayang (大洋镇), Dawan (大湾镇), Baisha (白沙镇), Shilong (石龙镇), Mengxu (蒙圩镇), Nanmu (南木镇), Jiangkou (江口镇), Jintian (金田镇), Zijing (紫荆镇), Xishan (西山镇)
**Kommuner:**
*Mapi (马皮乡), Xunwang (寻旺乡), Luobo (罗播乡), Houlu (厚禄乡), Dongxin (垌心乡)

## Referanser


## Eksterne lenker
* Lokalregjeringens hjemmesider 
* Informasjonssider
Heshan (Laibin)

**Heshan** (kinesisk: 合山; pinyin: *Héshān*) er et byfylke i byprefekturet Laibin i den autonome region Guangxi i Folkerepublikken Kina.

Befolkningen var på  i 1999.

## Administrative enheter
***Storkommune:** Lingnan (岭南镇)
***Kommuner**: Beisi (北泗乡), Heli (河里乡):

## Referanser


## Eksterne lenker
* Lokalregjeringhens hjemmesider
* Informasjonssider
Bjarne Thorsen

**Bjarne Winter Thorsen** (1922–2001) var motstandsmann under andre verdenskrig, og senere marineoffiser i det norske forsvaret. Han var medlem av etterretningsgruppen Theta.

## Andre verdenskrig
Da Norge ble invadert av Tyskland 9. april 1940, var Thorsen gymnasiast, og slo seg sammen med en rekke samtidige for å bekjempe tyskerne fra innsiden. Thorsen flyktet over Nordsjøen om bord på «MB Duen» den 22. oktober 1941. Han vervet seg i det britiske forsvaret. Han ble opplært i bruk av radio, telefoni og hemmelige koder som skulle brukes i operasjoner i Norge.

Etter fem ukers opplæring hos britene, ble han sendt tilbake til Bergen via Sotra, med en hemmelig sender. I desember 1941 ble det kjente «Theta»-kontoret opprettet i et loftslokale i Øvregaten. Her ble senderen installert, og hemmelige beskjeder sendt til britene. I løpet av et år reiste han til og fra Storbritannia seks ganger, alle gangene krysset han Nordsjøen. Thorsen jobbet som kurer for britene og leverte hemmelige beskjeder til nordmenn i motstandsgrupper i Bergen.

Theta-gruppen klarte via en speider på Hurtigruten å spore opp tyskernes slagskip Tirpitz i nærheten av Trondheim. Informasjonen ble sendt britene via radio 17. januar 1942. Dette førte til at britene utførte flere viktige angrep mot skipet.

I oktober 1942, fattet den tyske etterretningen interesse for rykter om Theta-gruppen i Bergen. Tysk etterretning sendte ut falske beskjeder for å villede Theta, men motstandsgruppen bet ikke på. Under en razzia i Enhjørningsgården på Bryggen samme år ble Theta-lokalet funnet av tysk etterretning, men medlemmene av gruppen klarte å flykte.

I 1990 ga Thorsen ut  boken *Usynlige soldater*, som handler om SIS' radiostasjoner i Norge under krigen, sammen med Bjørn Rørholt.

## Utmerkelser

Thorsen mottok som tjueåring St. Olavsmedaljen med ekegren og var den yngste som til da hadde mottatt denne utmerkelsen. Han ble tildelt den britiske King's Medal for Courage in the Cause of Freedom. Thorsen mottok også Kongens fortjenstmedalje i gull.

## Referanser

 

 

 


## Kilder

* Bjarne Thorsen og Bjørn Rørholt, *Usynlige soldater*, (ebok fra NB)
Xincheng (Laibin)

** Xincheng** (kinesisk: 忻城县; pinyin: *Xīnchéng Xiàn*) er et fylke i byprefekturet Laibin i den autonome region Guangxi i Folkerepublikken Kina.

Befolkningen var på  innbyggere i 1999.

## Kulturminner
Tusi Mos embedssete (*Mo tusi yashu*, 莫土司衙署), Mo Zhen 莫震, ble i 1996 oppført på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider
* Informasjonssider
San Marino under Sommer-OL 2008

**San Marino under Sommer-OL 2008**. Fire sportsutøvere fra San Marino deltok i tre sporter under Sommer-OL 2008 i Beijing. De vant ingen medaljer. Skyteren Daniela Del Din var landets flaggbærer under åpningsseremonien.

## Medaljer

## Friidrett

## Skyting

## Svømming
Erskine Caldwell

**Erskine Caldwell** (1903–1987) var en amerikansk forfatter. Hans mest kjente bøker er romanene Tobacco Road fra 1932, som kom ut på norsk i Sigurd Hoels oversettelse i 1935 under tittelen *[[Fattigmannsveien]]*, og Guds vesle åkerlapp *(originaltittel "God's Little Acre")* fra 1933.

## Liv og virke
### Bakgrunn
Erskine Caldwell var eneste barn av pastoren Ira Sylvester Caldwell (Associate Reformed Presbyterian Church) og hans hustru Caroline Preston (født Bell) Caldwell, lærerinne. Farens tjeneste førte til hyppige flyttinger, til Florida, Virginia, Tennessee, South Carolina og North Carolina. Da han var 15 år gammel slo de seg ned i Wrens, Georgia. Hans mor Caroline var fra Virginia. Blant hennes forfedre var det engelsk adel som hadde ervervet store landeiendommer i det østlige Virginia. Både hennes engelske og hennes skotske forfedre kjempet i den amerikanske revolusjon. Også farens forfedre, som var skotsk-irske, hadde vært i Nord-Amerika lenge og hadde også kjempet i revolusjonen.

### Forfatter
Som forfatter viet han seg særlig temaer som fattigdom, rasisme og sosiale problemer som alkoholisme og arbeidsløshet i hjemlandet. Det gjorde at han fikk flere positive omtaler og kritikker fra så vel leserne som fra litteraturkritikerne.

På 1930-tallet eide og drev Caldwell en liten bokhandel i Maine sammen med sin kone Helen. I 1939 giftet han seg med fotografen Margaret Bourke-White, som han utga tre fotodokumentarbøker sammen med. Dette ekteskapet varte til 1942.

Under den andre verdenskrig skaffet Caldwell seg papirer fra Sovjetunionen slik at han kunne dra til Ukraina og jobbe som utenrikskorrespondent. I Ukraina dokumenterte han krigens grusomheter. Alle intrigene i det stalinistiske regimet fikk ham til å komponere en fire siders novelle ved navn «Melding for Genevieve», som ble utgitt da han kom tilbake til USA i 1944. I denne historien, blir en kvinnelig journalist henrettet av en eksekusjonspelotong etter å ha blitt dømt for spionasje i en hemmelig rettssak. 

Caldwell døde av komplikasjoner av emfysem og lungekreft den 11. april 1987, i Paradise Valley, Arizona. Han ble gravlagt i Scenic Hills Memorial Park i Ashland i Oregon.

## Utgivelser på norsk
* *Fattigmannsveien* (1932), oversatt av Sigurd Hoel, først utgitt på norsk i Gyldendals gule serie i 1935
* *Guds vesle åkerlapp*, utgitt på norsk i 1947
* *Noveller*, oversatt av Fredrik Wulfsberg, utgitt i Gyldendals blå serie i 1949
* *Himmellosen*, oversatt av Leo Strøm, utgitt på norsk i 1950
* *Stor ståhei i sommervarmen*, oversatt av Leo Strøm, utgitt på norsk i 1950
* *Bastarden*, oversatt av Leo Strøm, utgitt på norsk i 1954
* *Forspilte chanser*, oversatt av Finn Bjørneboe, utgitt på norsk av Nasjonalforlaget i 1954
* *Georgia Boy*, oversatt av Leo Strøm, utgitt på norsk i 1961
* *Jenny - rett og slett*, oversatt av Colbjørn Helander, utgitt på norsk i 1961
* *... og livet går videre*, oversatt av Stephan Lange, utgitt på norsk i 1964

## Referanser


## Eksterne lenker
* 
* 
*
Sierra Leone under Sommer-OL 2008

**Sierra Leone under Sommer-OL 2008**. Tre sportsutøvere, to menn og en kvinne, fra Sierra Leone deltok i to sporter under Sommer-OL 2008 i Beijing. De vant ingen medaljer. Friidrettsutøveren Solomon Bayoh var landets flaggbærer under åpningsseremonien.

## Medaljer

## Friidrett

## Boksing
Claude Cohen-Tannoudji

**Claude Cohen-Tannoudji** (født 1. april 1933 i Constantine i Fransk Algerie) er en fransk fysiker. 

Cohen-Tannoudji ble tildelt Nobelprisen i fysikk i 1997, sammen med Steven Chu og William D. Phillips, *for utviklingen av metoder for å kjøle og fange [[atom]]er med [[laser]]lys*.

Cohen-Tannoudji tok doktorgrad i fysikk ved École normale supérieure, Paris, i 1962, og ble senere professor ved Collège de France i 1973.

## Utmerkelser
* 1979 – Young Medal  and Prize, for utmerket forskning innen optikk
* 1997 – Nobelprisen, *for utviklingen av metoder for å kjøle og fange [[atom]]er med  [[laser]]lys*.

## Bibliografi
* Claude Cohen-Tannoudji,  Bernard Diu, og Frank Laloë; 1973. *Mécanique quantique*.  2 cols. Collection Enseignement des Sciences. Paris. ISBN 2-7056-5733-9
* Claude Cohen-Tannoudji, Gilbert Grynberg og Jacques  Dupont-Roc;  *Introduction  à l'électrodynamique quantique*. 
* Claude Cohen-Tannoudji,  Gilbert Grynberg og Jacques Dupont-Roc; *Processus d'interaction photons-atomes*.
* Claude Cohen-Tannoudji; *Atoms in light  fields* World Scientific.  Collection of his most important papers.

## Referanser


## Eksterne lenker
Klauvnes

**Klauvnes** ligger på østsiden av Uløya i Skjervøy kommune i Troms. Klauvnes har fire gårder, hvorav bare én er bebodd på helårsbasis per 2018. 

Gården Myra ble bygd og drevet av Nils Kristen Jacobsen, stortingsrepresentant for Arbeiderpartiet fra 1945 til 1973.

Klauvnes var tidligere fergeleie for østsiden av Uløya, som del av fergeruten Rotsund - Havnnes- Klauvnes.

På Klauvnes ligger en gravrøys eller rydningsrøys.  På Klaunestangen ligger stort felt med bosetningsspor, bl.a. en hustuft, fra yngre steinalder. 

## Referanser
Indramayu kullkraftverk

**Indramayu kullkraftverk** er et kullkraftverk under utbygging i regionen Vest-Java i Indonesia. Det får en installert produksjonskapasitet på 1&nbsp;000 MW. Utlysning for utbyggingen vil foretas av staten.

Anlegget er en del av 10&nbsp;000 MW-planen som skal bidra til å dekke økte behov i 2011. Dette er det største av de nye kullkraftverkene, som totalt skal gi 3&nbsp;312 MW ny produksjonskapasitet.

## Eksterne lenker
* Indonesia to construct 93 power plants in 2nd project - jakarta Post 30. januar 2010.
Øvre Cisokan vannkraftverk

**Muara Tawar kraftverk** er et gasskraftverk under utbygging i regionen Vest-Java i Indonesia. Det får en installert produksjonskapasitet på 1&nbsp;000 MW, fordelt på 4 turbiner à 250 MW hver. Utlysning for utbyggingen vil foretas av staten.

Anlegget er en del 10&nbsp;000 MW-planen som skal bidra til å dekke økt kapasitetsbehov i 2011. Det blir det største av gasskraftverkene som skal bygges, og som i alt skal bidra med 1&nbsp;204 MW av den økte produksjonskapasiteten.

## Eksterne lenker
* Indonesia to construct 93 power plants in 2nd project - jakarta Post 30. januar 2010.
Robert Woodrow Wilson

**Robert Woodrow Wilson** (født 10. januar 1936 i Houston i Harris County i Texas) er en amerikansk fysiker ved Bell Laboratories i Holmdel i New Jersey. 

Wilson og Arno Penzias mottok Nobelprisen i fysikk i 1978 «for deres oppdagelse av kosmisk  mikrobølgebakgrunnsstråling i mikrobølger». Wilson og Penzias delte halvparten av prispengene, mens den andre halvparten ble tildelt Pyotr Kapitsa.

## Referanser


## Eksterne lenker
Pemeron kraftverk

**Pemeron kraftverk** er et gasskraftverk på Bali i Indonesia. Det har en installert produksjonskapasitet på 183 MW. Utbyggingen startet i 2003.

## Eksterne lenker
* Indonesia Power to develop power plants  - jakarta Post 8. juli 2002.
Till You Know What I Mean

***Till You Know What I Mean*** er et musikkalbum av Jarle Zimmermann fra .

## Sporliste
# «The Only One» 3:12
# «Back to My Place» 2:14
# «No Milk No Sugar» 3:29
# «Captain Blank Verse» 3:24
# «I Just Wanna Come Down» 3:52
# «Then They Leave Me Alone and Leave Nothing Behind» 3:01
# «You Say You're Sorry» 4:01
# «Sympathy» 3:01
# «Set Me Free» 4:50
# «Dog in Heat» 2:35
# «I'm Going Straight» 3:31

## Medvirkende
### Musikere
* Jarle Zimmermann – sang, låtskriver, gitar, keyboard, miksing, produsent, fotograf
* Jan Reed-Larsen – bass
* Craig Farr – trommer, perkusjon, bakgrunnvokal
* Dennis Reksten – synthesizer på *No Milk No Sugar* og *Set Me Free*

### Øvrige
* Eirik Hundvin – produsent, tekniker, miksing, mastering 
* Herbrand Larsen – tekniker
* David Aasheim – tekniker
* Davide Bertolini – tekniker
* Olav Hamre – coverdesign 
* Per Helge Hansen – grafisk design

## Eksterne lenker
*
William Alfred Fowler

**William Alfred Fowler** (født  9. august 1911 i Pittsburgh, Allegheny  County, Pennsylvania, død 14. mars 1995 i Pasadena,  Los Angeles County, California) var en amerikansk fysiker. 

Fowler ble tildelt Nobelprisen i fysikk i 1983 *for hans teoretiske og eksperimentelle studier av [[kjernereaksjon]]er som er av betydning for de [[Grunnstoff|kjemiske elementenes]] dannelse i universet*. Han delte prisen med Subramanyan Chandrasekhar, og fellesnevneren var stjernenes utvikling

## Utmerkelser
* Eddington-medaljen 1978 
* Bruce-medaljen 1979
* Nobelprisen i fysikk 1983

## Referanser


## Eksterne lenker
William Daniel Phillips

**William Daniel Phillips** (født 5. november 1948 i Wilkes-Barre, Luzerne County, Pennsylvania) er en amerikansk fysiker av italiensk og walisisk opphav. Phillips ble tildelt Nobelprisen i fysikk i 1997, sammen med Steven Chu og Claude Cohen-Tannoudji, «for utviklingen av metoder for å kjøle og  fange atomer  med laserlys». 

Phillips tok doktorgrad i fysikk ved Massachusetts Institute of Technology, Cambridge, i 1976 med en avhandling om magnetisk moment i proton i H2O. Senere utførte han arbeid med Bose-Einstein-kondensasjon. Phillips er også professor i fysikk ved University of Maryland, College Park.

## Referanser


## Eksterne lenker
*
Georges Charpak

**Georges Charpak** (født 1. august 1924 i Davrovica i nåværende Ukraina, daværende Polen, død 29. september 2010 i Paris, Frankrike) var en polsk-fransk fysiker.

Charpak ble tildelt Nobelprisen i fysikk i 1992 *for hans oppfinnelse og utvikling av partikkeldetektorer, spesielt trådkammeret*.

Charpaks oppfinnelse muliggjør oppdagelsen av svært kortlevde og sjeldne partikler. Detektoren leverer data direkte til tilkoblede dataer som kan analysere store mengder data. Dette gjør det mulig å studere forløp med både større oppløsning og tettere tidsintervall enn det som tidligere var mulig med for eksempel boblekammer.

Charpak tok doktorgrad i kjernefysikk ved Collège de France i Paris i 1954, og begynte å jobbe ved CERN i Genève i 1959. I 1984 ble han Joliot-Curie professor ved École Supérieure de Physique et Chimie i Paris, og i 1985 ble han medlem av det franske vitenskapsakademiet.

## Bøker
* *La vie à fil tendu*,sammen med  Dominique Saudinos (1993 Odile Jacob, ISBN 2-7381-0214-X)
* *Devenez sorciers,  devenez savants*, sammen med   Henri Broch (Odile Jacob,  ISBN 90-581-4005-9)

## Referanser


## Eksterne lenker

* Nobelprize.org, Georges Charpak – Curriculum Vitae
Bali oljekraftverk

**Bali oljekraftverk** er et varmekraftverk på øya Bali i Indonesia. Det har en installert produksjonskapasitet på 325 – 428 MW. Brenseltypen er dieselolje. Operatør er det statlige energiselskapet PT Indonesia Power.

## Se også
* Liste over verdens største kullkraftverk

## Eksterne lenker
* PT Power - Business.
* Power Generation Industry in indonesia – statlig nyhetsbrev juli 2008.
Spania under Sommer-OL 1996

**Spania under Sommer-OL 1996**. 294 sportsutøvere, 199 menn og 95 kvinner fra Spania deltok i nitten sporter under Sommer-OL 1996 i Atlanta. Spania kom på 13.-plass med fem gull, seks sølv- og seks bronsemedaljer. Seileren Luís Doreste var Spanias flaggbærer under åpningsseremonien.

## Medaljer

## Medaljevinnerne
Bukit Asam kullkraftverk

** Bukit Asam kullkraftverk** er et varmekraftverk sør på øya Sumatra i Indonesia. Det har en installert produksjonskapasitet på 260 MW. Brenseltypen er indonesisk kull. Operatør er PT Indonesia Power.

## Se også
* Liste over verdens største kullkraftverk

## Eksterne lenker
* IMTEAG – oversikt over eksisterende og framtidige kraftverk i Indonesia – november 2004.
Masatoshi Koshiba

**Masatoshi Koshiba** (japansk: 小柴 昌俊 *Koshiba Masatoshi*; født 19. september 1926 i Toyohashi i Aichi, død 12. november 2020) var en japansk astrofysiker. Koshiba mottok Nobelprisen i fysikk i 2002 «for  banebrytende innsats innen astrofysikken, spesielt for påvisningen av kosmiske nøytrinoer». Han delte halvparten av prispengene med amerikaneren Raymond Davis jr., mens den andre halvparten ble tildelt amerikaneren Riccardo Giacconi for banebrytende bidrag til astrofysikken, som har ledet til oppdagelsen av kosmiske røntgenkilder».

Koshiba ble uteksaminert fra Universitetet i Tokyo i 1951 og fikk en filosofisk doktorgrad i fysikk ved Universitetet i Rochester i New York i 1955.

## Referanser


## Eksterne lenker

* Nobelprize.org, Masatoshi Koshiba – Curriculum Vitae
Kenya under Sommer-OL 1996

**Kenya under Sommer-OL 1996**. Femtito sportsutøvere fra Kenya deltok i fem grener under Sommer-OL 1996 i Atlanta. Det var niende gangen Kenya deltok i et sommer-OL. Landet kom på 38.-plass på den uoffisielle medaljestatistikken med en gull-, fire sølv- og tre bronsemedaljer. Friidrettsutøveren Paul Tergat var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* OL-resultater på Sports-reference.com
Game & Watch

**Game & Watch** var en håndholdt spillkonsoll utviklet av Nintendo. Den var et av de tidligste av Nintendos produkter som ble suksessfull.  Den solgte 43,4 millioner enheter.

## Se også
* Mr. Game & Watch

## Referanser


## Eksterne lenker
*
Wallace Stevens

**Wallace Stevens** (født 2. oktober 1879 i Reading, Pennsylvania, død 2. august 1955) var en amerikansk modernistisk poet og forfatter. 

Han utdannet seg ved Harvard University og deretter ved New York Law School der han tok endelig eksamen i 1903. Etter det jobbet han en stund som journalist for forskjellige aviser. Han tilbrakte det meste av sitt liv på å jobbe som advokat for forsikringsselskapet Hartford som holder til i Connecticut. 

På en tur tilbake til sitt fødestedet Reading i 1904 møtte Stevens på sin fremtidige kone Elsie Viola Kach som arbeidet som stenograf. Han giftet seg med henne i 1909, til tross for de kraftige innvendingene fra hans foreldre, som betraktet henne som en kvinne fra lavere klasse. Som *[[The New York Times]]* rapporterte i en artikkel i 2009, «Ingen fra familien hans deltok ved bryllupet, og Stevens besøkte aldri eller snakket aldri med hans foreldre iløpet av resten av sin levetid». Deres felles datter, Holly, ble født i 1924. Holly ga etter farens død ut en samling av hans dikt og brev som faren ikke hadde rukket å gi ut mens han levde.

Etter å ha arbeidet i flere forskjellige advokatfirmaer i New York  mellom 1904 og 1907, ble han ansatt den 13. januar 1908, som advokat for den amerikanske Bonding Company. I 1914 var han blitt visepresident for New York-kontoret til det kjente kausjonist-byrået Company of St. Louis som hadde hovedkontoret i Missouri. Etter at han vant Pulitzer-prisen i 1955, ble han tilbudt en stilling ved fakultet ved Harvard University, men avslo dette tilbudet fordi det ville ha krevdat han måtte gi opp sin daværende jobb.

Stevens kan ha blitt døpt katolikk i april 1955 av Arthur Hanley, daværende kapellan for St. Francis Hospital i Hartford, Connecticut, der Stevens tilbrakte sine siste dager mens han led av magekreft. Denne påståtte konverteringen på hans dødsleie ble mye omstridt, spesielt av Stevens datter, Holly. Stevens døde den 2. august 1955 i en alder av 75 år. Han ble gravlagt i Hartford i Cedar Hill Cemetery. 

Gjendiktet på norsk ved Jan Erik Vold:
* *Mannen med den blå gitar* 2003 
* *Keiseren av iskrem*  2009

## Referanser


## Eksterne lenker
* 
* 
* 
*
Charles Simic

**Charles Simic** (født 9. mai 1938, død 9. januar 2023) var en serbisk-amerikansk poet, journalist og forfatter, og var medredaktør i magasinet *[[Paris Review]]*.

Han begynte å gjøre et navn for seg selv i begynnelsen til midten av 1970-årene som en litterær minimalistisk poet som skriver avvisende dikt som i likhet med diktene til den tidligere William Blake har sine dype røtter i observerte gjenstander som tjener til å ekstrapolere universet.

Han skriver tankefullt om så forskjellige emner som jazz, kunst og filosofi. Han øver betydelig innflytelse ikke bare som poet, men som oversetter, essayist og filosof.

## Referanser
Irland under Sommer-OL 2000

**Irland under Sommer-OL 2000**. Sekstifire sportsutøvere, førti menn og tjuefire kvinner fra Irland deltok i ti sporter under Sommer-OL 2000 i Sydney. De kom på delt 64.-plass med en sølvmedalje. Friidrettsutøveren Sonia O'Sullivan var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Irland under Sommer-OL 2004

**Irland under Sommer-OL 2004**. 46 sportsutøvere fra Irland deltok i ni sporter under Sommer-OL 2004 i Athen. De vant ikke noen medalje.

## Medaljer

## Eksterne lenker
* OL-resultater på Sports-reference.com
Potemkin

**Potemkin**, **Potyomkin ** (russisk: Потёмкин) eller **Potyomkina**/**Potemkina** (russisk: Потёмкина ) i kvinnelig form, er et russisk etternavn som er avledet fra det russiske ordet Потёмка *Potyomka* som betyr «mørk». 

Det kan her henvise til flere artikler:
;Personer
* Grigorij Potemkin (1739&ndash;1791), russisk fyrste (adelsmann), statsmann, offiser og *[[de facto]]* ektefelle og med-regent med Katarina den store.
* Pavel Potemkin (1743&ndash;1796), russisk offiser og diplomat, fetter av Grigorij Potemkin.
* Pyotr Potemkin (død 1700), russisk adelsmann, diplomat og visekonge over Borovsk under tsarene Aleksej I og Fjodor III. Grigorij og Pavel er etterkommere av ham.

;Annet
* «Potemkin», russisk slagskip, bygget i 1898, oppkalt etter Grigorij Potemkin, og åstedet for et kjent opprør i forbindelse med 1905-revolusjonen.
* *[[Panserkrysseren Potemkin]]*, sovjetisk stumfilm fra 1925 om opprøret i 1905, regissert av Sergej Eisenstein.
* Potemkinkulisse, eller Potemkinby, benevnelse for en falsk fasade eller overflate for å skjule det virkelige utseende, vanligvis i propagandaøyemed.
* Potemkintrappen, en enorm utendørs trapp i Odessa, Ukraina, oppkalt etter Grigorij Potemkin, og bygget i 1837–1841. Trappen er designet som en optisk illusjon slik at den ser lengre ut enn hva den er sett nedenfra, og kortere sett ovenfra.
* *[[Battleship Potemkin (album)|Battleship Potemkin]]*, musikkalbum fra 2005 med Pet Shop Boys, filmmusikk til *[[Panserkrysseren Potemkin]]*
Frank O’Hara

**Frank O’Hara** (født 27. mars 1926 i Baltimore i USA, død 25. juli 1966 på Mastic Beach på Long Island) var en amerikansk poet, forfatter og kunstkritiker som sammen med andre poeter som John Ashbery, James Schuyler, Barbara Guest og Kenneth Koch, var et sentralt medlem av New York School of Poetry. 

Han var også forfatter av skuespill, og var kunstkritiker ved siden av arbeidet som museumskurator på Museum of Modern Art på Manhattan.

## Liv og virke
### Bakgrunn
Med finansiering og stipender fikk O’Hara gå på Harvard University, der han delte rom med den fremtidige kunstner og forfatter Edward Gorey. Selv om han tok hovedfag i musikk og gjorde noe komponering, var O’Hara sitt oppmøte uregelmessig og hans interesser for musikk var ikke alltid forenlig med det han ellers hadde lyst til. 

O’Hara studerte også filosofi og teologi ved Harvard, og han skrev noe impulsivt poesi på fritiden. O’Hara var i sine ungdomsår sterkt påvirket av visuell kunst og av moderne musikk, som var hans første kjærlighet. Til tross for sin kjærlighet for musikk som han beholdt hele livet, så endret likevel O’Hara sitt hovedverk og han ble ferdig uteksaminert fra Harvard i 1950 med en grad i engelsk. 

Så gikk han videre med gradsstudier ved University of Michigan i Ann Arbor, Michigan. Mens han var i Michigan, vant han en Hopwood Award og han fikk sin MA i engelsk litteratur i 1951. Denne høsten flyttet O’Hara til en leilighet i New York City sammen med Joe LeSueur, som skulle bli hans romkamerat og iblant hans elsker de neste 11 årene. Det var i New York City at han begynte å undervise ved The New School. 
### Karriere
O’Hara var aktiv i New Yorks kunstverden. Han jobbet som anmelder for forskjellige kunst-magasiner, og i 1960 ble han utnevnt til assisterende kurator for en maleri og skulptur-utstilling for Museum of Modern Art. Han var også venner med kunstnerne Willem de Kooning, Norman Bluhm, Larry Elver og Joan Mitchell. 

Han var hele sitt liv kjent for sine ekstreme omgjengelighet, lidenskap, og varme mot andre mennesker, O’Hara hadde derfor hundrevis av venner og elskere gjennom hele sitt liv, mange av disse kom fra New York sine kunst og poesi-verdener. Kort tid etter ankomst til New York, ble han ansatt i resepsjonen på Museum of Modern Art og der begynte han å skrive mer seriøst. 

O’Haras poesi var generelt selvbiografisk, mye av det var basert på observasjoner på hva som skjedde rundt ham i det øyeblikket han skrev diktene sine. 

Frank O’Hara tilregnes den såkalte New York-skolens førsta generasjon. Den posthumw utgåvan av hans samlede dikt, *The Collected Poems of Frank O'Hara* (1971), delte National Book Award i 1972  med Howard Moss' *Selected Poems* (1971). 

Tidlig om morgenen 24. juli 1966 ble han påkjørt av en strandbil på Fire Island, og døde dagen etter av sprukket lever, i en alder av 40 år. 

Han ble begravet i Green River-kirkegården på Long Island.

## Referanser


## Eksterne lenker
* 
* 
*
På stengrunn (musikkalbum)

***På stengrunn***, med undertittel *16 Sanger av [[Rudolf Nilsen]]*, er et musikkalbum av Lillebjørn Nilsen, Carl Morten Iversen, Kari Svendsen, Jon Arne Corell, Steinar Ofsdal og Lars Klevstrand fra 1973. Albumet ble gjenutgitt i 2001 med fire bonusspor.

## Sporliste
# «På stengrunn» (Rudolf Nilsen/Jon Arne Corell) 2:17
# «Løfte» (Rudolf Nilsen/Lillebjørn Nilsen) 1:19
# «Arbeidsløs jul» (Rudolf Nilsen/Torgny Björk) 1:58
# «Tilbake til livet» (Rudolf Nilsen/Lillebjørn Nilsen/Lars Klevstrand) 2:33
# «Storbynatt» (Rudolf Nilsen/Lars Klevstrand) 4:03
# «Kjærlighet» (Rudolf Nilsen/Lillebjørn Nilsen) 1:12
# «Ættens sang» (Rudolf Nilsen/Jon Arne Corell) 3:42
# «Bekjennelse» (Rudolf Nilsen/Lars Erik Karlsen) 2:48
# «Gategutt» (Rudolf Nilsen/Lillebjørn Nilsen) 1:52
# «Jeg hadde tenkt» (Rudolf Nilsen/Jon Arne Corell) 3:03
# «Mesteren» [Rudolf Nilsen/Lars Klevstrand) 3:13
# «Fred på jord» (Rudolf Nilsen/Jon Arne Corell) 2:37
# «Flaggene» (Rudolf Nilsen/Lillebjørn Nilsen) 1:20
# «En vise om kinabarna» (Rudolf Nilsen/Finn Ludt) 2:11
# «En sørgelig vise» (Rudolf Nilsen/Lars Klevstrand) 1:48
# «Revolusjonens røst» (Rudolf Nilsen/Toril Brekke) 2:36
# «På stengrunn – Tema» (Rudolf Nilsen/Jon Arne Corell) 1:18
# «Påske» (Rudolf Nilsen/Lillebjørn Nilsen) 1:47
# «De siste hester i by» (Rudolf Nilsen/Jon Arne Corell) 4:25
# «Den lange taushet» (Rudolf Nilsen/Lars Klevstrand) 3:01

## Medvirkende
### Musikere
* Jon Arne Corell - sang, gitar, låtskriver
* Kari Svendsen - sang
* Lillebjørn Nilsen - sang, gitar, mandolin, låtskriver, albumnotater
* Lars Klevstrand - sang, gitar, låtskriver
* Steinar Ofsdal - sang, fløyte, cello, arrangement 
* Carl Morten Iversen - bass
### Øvrige medvirkende
* Johnny Sareussen - produsent
* Egil Eide - tekniker
* Rudolf Nilsen - tekstforfatter 
* Rune Myhre - fotograf 
* Harald Gulli - coverdesign 

## Se også
* På stengrunn (musikkgruppe)

## Eksterne lenker
*
Eric Allin Cornell

**Eric Allin Cornell** (født 19. desember 1961 i Palo Alto, California) er en amerikansk fysiker. 

Cornell ble tildelt Nobelprisen i fysikk i 2001, sammen med tyskeren Wolfgang Ketterle og landsmannen Carl E. Wieman, *for oppnåelsen av [[Bose-Einstein-kondensasjon]] i fortynnede [[gass]]er av alkaliatomer og for tidlige fundamentale  studier av egenskapene til kondensater*.

I 1924 gjorde den indiske fysikeren Bose viktige teoretiske beregninger på lyspartikler. Han sendte resultatene til Einstein, som utvidet teorien til en viss type atomer. Einstein forutså at dersom man kjøler ned en gass av slike atomer ved svært lave temperaturer, ville alle atomene plutselig samles i lavest mulig energitilstand. Prosessen ligner den når væskedråper dannes fra en gass, og kalles derfor kondensasjon (Bose-Einstein-kondensasjon).

Først i 1995 lyktes Cornell og hans medarbeidere å oppnå denne ekstreme materietilstanden. Cornell og Wiemann fikk deretter frem et rent kondensat på rundt  rubidiumatomer ved 20&ndash;nK (nanokelvin), dvs 0,000&nbsp;000&nbsp;02&nbsp;grader over det absolutte nullpunkt.

Uavhengig av Cornell og Wiemans arbeid, gjorde Ketterle tilsvarende eksperimenter   på natriumatomer. Kondensatet som han lykkes i å fremstille inneholdt mer atomer og kunne derfor brukes til å undersøke fenomenet nærmere. Ved hjelp av to separate kondensatorer, som fikk ekspandere inn i hverandre, kunne man få frem svært tydelige interferensmønster. Dette eksperimentet viste altså at kondensaten inneholdt helt koordinerte atomer.

Cornell tok doktorgrad i fysikk  ved Massachusetts Institute of Technology (MIT) i 1990. Han var forsker ved  National  Institute of Standards and Technology  (NIST) og senere professor ved University of Colorado.

## Referanser


## Eksterne lenker
Secret Mission

**Secret Mission** var en norsk popgruppe dannet i 1985, som en kort periode på nittitallet oppnådde en viss suksess. Gruppen huskes best for hiten Silent spring fra 1991. Vokalist i gruppen var Kjersti Bergesen som senere ble kjent som programleder på TV 2.

Besetning var Kjersti Bergesen (vokal), Kåre Kalvenes (synth/gitar), Yngve Sætre (synth), Ove Jansen (bass), Magnar Torstad (trommer) (døde i 2010) og Dag Igland (gitar).

## Diskografi
*...To be continued (1986, Famous Records)
*Strange Afternoon (1991, EMI)

## Eksterne lenker
*
Edward Henry Palmer

**Edward Henry Palmer** (født 7. august 1840 i Cambridge, Storbritannia, død i august 1882) var en engelsk orientalist og en språkbegavelse. Hans forskning ble særlig fokusert på arabisk.

Blant hans viktigste skrifter er blant annet «The Desert in Exodus» fra 1871, «Dikt av Beha-ed-Din» som kom ut i flere bind i perioden 1876-1877, ordbok med arabisk grammatikk (1874), *Jerusalem, the city of Herod and Saladin* (1871) og en fullstendig oversettelse av *[[Koranen]]* fra 1880.

## Bibliografi (utvalg)
* ''Jerusalem, the city of Herod and Saladin'' (1871)
* ''The Arabic manual: Comprising a condensed grammar of both the classical and modern Arabic'' (1881)
* ''A grammar of the Arabic language'' (1874)

## Referanser


## Litteratur
* Venn, J.; Venn, J. A., red. (1922–1958): «Palmer, Edward Henry» i: *Alumni Cantabrigienses* (10 bind) (utg. online). Cambridge University Press.
Irland under Sommer-OL 2008

**Irland under Sommer-OL 2008**. Femtifire sportsutøvere fra Irland deltok i tolv sporter under Sommer-OL 2008 i Beijing. De kom på delt 61.-plass med en sølv. og to sølvmedaljer. Seileren Ciara Peelo var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Trinidad og Tobago under Sommer-OL 2000

**Trinidad under Sommer-OL 2000**. Nitten sportsutøvere, fjorten menn og fem kvinner fra Trinidad og Tobago deltok i tre sporter, friidrett, taekwondo og svømming under Sommer-OL 2000 i Sydney. Trinidad og Tobago kom på delt 61.-plass med en sølv- og en bronsemedalje.

## Medaljer

## Medaljevinnerne
Trinidad og Tobago under Sommer-OL 2004

**Trinidad under Sommer-OL 2004**. Nitten sportsutøvere, ti menn og ni kvinner fra Trinidad og Tobago deltok i fire sporter, friidrett, skyting, taekwondo og svømming under Sommer-OL 2004 i Athen. Trinidad og Tobago kom på delt 71.-plass med en bronsemedalje. Friidrettsutøveren Ato Boldon var landets flaggbærer under åpningsseremonien.

## Medaljer

## Medaljevinnerne